2019. gada 5. novembrī Rīkojums Nr. 545

Rīgā (prot. Nr. 51 38. §)

**Par apropriācijas pārdali no Vides aizsardzības un reģionālās attīstības ministrijas un Pārresoru koordinācijas centra budžeta uz 47. resora**

**"Radio un televīzija" budžetu**

1. Atbalstīt apropriācijas pārdali 2019. gadā no Vides aizsardzības un reģionālās attīstības ministrijas budžeta apakšprogrammas 21.20.00 "Iemaksas starptautiskajās organizācijās" 103 238 *euro* apmērā un no Pārresoru koordinā­cijas centra budžeta programmas 01.00.00 "Pārresoru koordinācijas centra darbības nodrošināšana" 280 000 *euro* apmērā uz 47. resora "Radio un televīzija":

1.1. budžeta programmu 02.00.00 "Latvijas Radio programmu veidošana un izplatīšana" 29 047 *euro* apmērā, lai valsts sabiedrība ar ierobežotu atbildību "Latvijas Radio" nodrošinātu kompensāciju izmaksas par 2016. un 2017. gada virsstundām un darbu svētku dienās;

1.2. budžeta programmu 02.00.00 "Latvijas Radio programmu veidošana un izplatīšana" 100 000 *euro* apmērā, lai valsts sabiedrība ar ierobežotu atbildību "Latvijas Radio" nodrošinātu 2019. gada rudens–ziemas sezonas oriģinālsatura raidapjomu un īstenotu programmu satura stabilizēšanas pasākumus, kā arī iegādātos ētera pulti;

1.3. budžeta apakšprogrammu 03.01.00 "Latvijas Televīzijas programmu veidošana un izplatīšana" 254 191 *euro* apmērā, lai valsts sabiedrība ar ierobežotu atbildību "Latvijas Televīzija" nodrošinātu 2019. gada rudens–ziemas sezonas oriģinālsatura raidapjomu un īstenotu programmu satura stabilizēšanas pasākumus.

2. Nacionālajai elektronisko plašsaziņas līdzekļu padomei, Vides aizsardzības un reģionālās attīstības ministrijai un Pārresoru koordinācijas centram normatīvajos aktos noteiktajā kārtībā sagatavot un iesniegt Finanšu ministrijā pieprasījumu par pamatbudžeta apropriācijas pārdali atbilstoši šā rīkojuma 1. punktam.

3. Finanšu ministram normatīvajos aktos noteiktajā kārtībā informēt Saeimu par šā rīkojuma 1. punktā minēto apropriācijas pārdali un pēc Saeimas atļaujas saņemšanas veikt apropriācijas pārdali.

Ministru prezidents A. K. Kariņš

Kultūras ministrs N. Puntulis